Яраслаў Мікалаевіч Шкурко

Яраслаў Шкурко (нар. , ) — беларускі футбаліст, паўабаронца.

 Клубная кар’ера 
Пачынаў займацца футболам у роднай Керчы, аднак у маладым узросце пераехаў у Беларусь. Гуляў за дубль ждановіцкай «Дарыды», а пасля яе расфармавання перайшоў у «Зорку-БДУ». У сезоне 2010 замацаваўся ў асноўным складзе каманды ў Другой лізе.

Улетку 2011 года разам з партнёрамі па камандзе Паўлам Грачышкам, Артурам Слабашэвічам і Дзянісам Трапашкам перайшоў у клуб «Смалявічы», які ўзначаліў Юрый Пунтус. На наступны год разам з гэтым клубам атрымаў перамогу ў Другой лізе. У 2013—2014 гадах выступаў з «Смалявічы-СТІ» ў Першай лізе, за гэты час стаў адным з лідараў каманды.

У снежні 2014 года была дасягнута дамоўленасць аб пераходзе паўабаронцы ў мазырскую «Славію», якая па выніках сезона 2014 вярнулася ў Вышэйшую лігу. У сакавіку 2015 года падпісаў кантракт са «Славіяй». У складзе мазыран трывала замацаваўся ў аснове, выступаў пераважна на пазіцыі апорнага паўабаронцы.

У студзені 2017 года адправіўся на прагляд у сядлецкую «Погань», аднак не здолеў дамовіцца аб умовах пераходу. У лютым 2017 года далучыўся да «Нафтана» і ў выніку падпісаў кантракт з наваполацкім клубам. Быў асноўным іграком навапалачан, але ў ліпені 2017 года пакінуў каманду і неўзабаве стаў іграком бабруйскай «Белшыны», дзе таксама замацаваўся ў аснове. Сезон 2018 пачынаў у стартавым складзе бабруйчан, у маі атрымаў траўму, вярнуўся на поле ў ліпені, але стаў часцей выхадзіць на замену. У студзені 2019 года падоўжыў кантракт з бабруйскім клубам. У сезоне 2019 пераважна выхадзіў на замену. У студзені 2020 года пакінуў «Белшыну».

У красавіку 2020 года далучыўся да рагачоўскага «Дняпра» і стаў капітанам каманды. Па выніках сезона 2021 дапамог камандзе, якая змяніла назву на «Макслайн», выйсці ў Першую лігу. У лютым 2022 года падоўжыў кантракт з клубам. У якасці іграка стартавага складу дапамог «Макслайну» па выніках сезона 2022 выйсці ў Вышэйшую лігу, куды клуб, аднак, не быў дапушчаны.

У лютым 2023 года стала вядома, што паўабаронца застаецца ў «Макслайне» (які пераехаў у Віцебск) на сезон 2023. У снежні 2023 года пакінуў клуб.

 Дасягненні 
  Пераможца Першай лігі чэмпіянату Беларусі: 2019
  Пераможца Другой лігі чэмпіянату Беларусі: 2012

 Статыстыка выступленняў 
СезонДывізіёнКлубКраінаМатчыГалы 2007  дубль  Дарыда    3  0 2008  дубль  Дарыда    14  0 2009  Д3  Зорка-БДУ    11  0 2010  Д3  Зорка-БДУ    24  7 2011 (1)  Д3  Зорка-БДУ    15  1 2011 (2)  Д3  Смалявічы    13  1 2012  Д3  Смалявічы-СТІ    35  4 2013  Д2  Смалявічы-СТІ    30  5 2014  Д2  Смалявічы-СТІ    29  2 2015  Д1  Славія-Мазыр    23  0 2016  Д1  Славія-Мазыр    29  4 2017 (1)  Д1  Нафтан    13  0 2017 (2)  Д2  Белшына    15  4 2018  Д2  Белшына    17  1 2019  Д2  Белшына    21  0 2020  Д3  Дняпро    21  4 2021  Д3  Макслайн    20  2 2022  Д2  Макслайн    22  1 2023  Д2  Макслайн    27  1

 Крыніцы 

Катэгорыя:Футбалісты Беларусі
Катэгорыя:Футбалісты Украіны
Катэгорыя:Ігракі ФК Дарыда
Катэгорыя:Ігракі ФК Энергетык-БДУ
Катэгорыя:Ігракі ФК Смалявічы
Катэгорыя:Ігракі ФК Славія Мазыр
Катэгорыя:Ігракі ФК Нафтан
Катэгорыя:Ігракі ФК Белшына
Катэгорыя:Ігракі ФК Дняпро Рагачоў
Катэгорыя:Ігракі ФК Макслайн